སྣར་ཐང་བསྟན་འགྱུརནང་ཟློས་པ་དང་དུམ་པ་རྣམས་འདིར་དཔྱད་པ་ཟབ་མོས་བརྟག་ནས་འཁྲུལ་སེལ་མཛད་པ་ཡང་མི་ཉུང་བ་ཞིག་ཡོད་དེ།དཔེར་ནསྣར་བསྟནལ་རྩ་རྒྱུད་དང་རྒྱུད་ཕྱི་མའི་འགྲེལ་བ་སོ་སོར་ཕྱེ་བ་སློབ་དཔོན་ཀླུ་སྒྲུབ་ཀྱིས་མཛད་པའི་ཐིག་ལེ་བུམ་པའི་འགྱུར་འདི་དཔལ་གསང་བ་འདུས་པའི་འགྲེལ་བ་རྒྱུད་ཀྱི་བཤད་པ་ཞེས་བྱ་བ་གཞོན་ནུ་ཚུལ་ཁྲིམས་ཀྱིས་བསྒྱུར་བ་དག་གཅིག་ཏུ་འདུག་པར་བརྟེན་ཕྱི་མ་འདི་མ་གཏོགས་དཀར་ཆག་ལ་འཁོད་མེད།ཡང་ཀས་བགྲེས་པོས་མཛད་པའི་དགྱེས་པ་རྡོ་རྗེའི་འགྲེལ་བ་དང་དྷང་ཀ་རས་མཛད་པའི་རྒྱུད་ཀྱི་རྒྱལ་པོའི་འགྲེལ་བ་ཁ་སྦྱོར་དྲི་མ་མེད་པ་གཉིས་ཀྱང་དཔེ་བསྡུར་གྱིས་གཅིག་ཏུ་མཐོང་ནས་ཕྱི་མ་མ་གཏོགས་དཀར་ཆག་ལ་འཁོད་མེད་པ་སོགས་མང་།